**กิตติกรรมประกาศ**

งานวิจัยเรื่อง"การพัฒนารูปแบบการดำรงอยู่ของชาติพันธุ์บรูดงหลวงแบบร่วมสมัย"ฉบับนี้สำเร็จลุล่วงได้ด้วยดี ผู้วิจัย ขอกราบขอบพระคุณอาจารย์ ดร.ศักดิ์พงศ์ หอมหวน และรองศาสตราจารย์ ดร.ทัศนีย์ นาคุณทรง อาจารย์ที่ปรึกษาวิทยานิพนธ์ ซึ่งกรุณาให้คำปรึกษาอย่างใกล้ชิด ชี้แนะแนวทางในการแก้ไขปัญหา ให้ความเอาใจใส่ดูแลเป็นอย่างดี รวมทั้งให้กำลังใจและความห่วงใยที่มอบให้กับผู้วิจัยด้วยดีเสมอมา ซึ่งเป็นแรงผลักดันให้ผู้วิจัยมีความมุ่งมั่นและเพียรพยายามเพื่อให้วิทยานิพนธ์นี้มีความสมบูรณ์

ขอขอบพระคุณ รองศาสตราจารย์ ดร.สมมาตร์ ผลเกิด รองอธิการบดีฝ่ายวิจัยและบริการวิชาการ มหาวิทยาลัยราชภัฏบุรีรัมย์ ผู้ช่วยศาสตราจารย์ ดร.ธนวุฒิ ตั้งสอนบุญ ผู้อำนวยการสำนักบริการวิชาการ มหาวิทยาลัยราชภัฏบุรีรัมย์ ดร.สันติ ฤาไชย ผู้อำนวยการ โรงเรียนกาฬสินธุ์ปัญญานุกูล ดร.อาทิตย์ บำรุงเอื้อ นายกสมาคมนักนวัตกรรมเพื่อการพัฒนาท้องถิ่น ดร.พระครูอนุกูล ปริยัติการ (สุระเวช เกชิต) รองเจ้าคณะอำเภอยางตลาด จังหวัดกาฬสินธุ์ ที่กรุณาเป็นผู้เชี่ยวชาญตรวจสอบความถูกต้องของเครื่องมือ ด้านเนื้อหา ด้านภาษา ให้มีความถูกต้องสมบูรณ์และขอน้อมบูชาท่านบูรพาจารย์ทุกท่านที่ได้ประสิทธิ์ประสาทความรู้ ด้วยความรักและเมตตา

ขอกราบขอบพระคุณครอบครัวไชยเพชร และขอขอบคุณคุณรัชณี ไชยเพชร ผู้เป็นกำลังใจให้แก่ผู้วิจัยเสมอมา คุณค่าอันเกิดจากงานวิจัยฉบับนี้ คณะผู้วิจัยขอมอบบูชา ผู้มีพระคุณทุกท่านที่มีส่วนร่วมในการช่วยเหลือ

ขอขอบพระคุณผู้อำนวยการโรงพยาบาลดงหลวง ขอบคุณเพื่อนร่วมงานที่โรงพยาบาล ดงหลวงที่ให้โอกาสในการศึกษาในครั้งนี้ ขอบพระคุณนายบุญเทียบ วงศ์กระโซ่ นางพัชรีภรณ์ สำราญจักร ผู้ช่วยผู้วิจัย ผู้ประสานงานวิจัย และ กลุ่มศูนย์เรียนรู้วัฒนธรรมโซ่-บรู อำเภอ ดงหลวง จังหวัดมุกดาหาร กรรมการหมู่บ้าน ผู้นำชุมชนและชาวบ้านตำบลดงหลวง ผู้ให้ข้อมูล รวมทั้งให้ความสะดวก ให้ความช่วยเหลือในการติดต่อประสานงานและการเก็บรวบรวมข้อมูล ตลอดจนเพื่อนนักศึกษาที่ให้ความช่วยเหลือในการทำงานวิจัยครั้งนี้

 ประภาศรี วงศ์แสงน้อย